
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ

РАШЭННЕ

	«21» студзеня 2022 г.
	№ 10
	                       г. Бішкек



Аб зацвярджэнні Этычнага кодэкса Еўразійскай эканамічнай 
камісіі
У адпаведнасці з пунктам 9.1.13 плана мерапрыемстваў
па рэалізацыі Стратэгічных напрамкаў развіцця еўразійскай эканамічнай інтэграцыі да 2025 года, зацверджанага распараджэннем Савета Еўразійскай эканамічнай камісіі ад 5 красавіка 2021 г. № 4, на падставе пункта 22 Палажэння аб Еўразійскай эканамічнай камісіі (дадатак № 1 да Дагавора аб Еўразійскім эканамічным саюзе ад 29 мая 2014 года) Савет Еўразійскай эканамічнай камісіі вырашыў:
1. Зацвердзіць прыкладзены Этычны кодэкс Еўразійскай эканамічнай камісіі.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.
Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


І. Петрышэнка
	


Б. Султанаў
	


А. Кажошаў
	


А. Авярчук

	ЗАЦВЕРДЖАНЫ

Рашэннем Савета
       Еўразійскай эканамічнай камісіі
ад 21 студзеня 2022 г. № 10



[bookmark: gjdgxs]ЭТЫЧНЫ КОДЭКС
Еўразійскай эканамічнай камісіі
	
І. Агульныя палажэнні

1.  Гэты Кодэкс вызначае адзіныя правілы паводзін членаў Калегіі Еўразійскай эканамічнай камісіі (далей – Камісія), службовых асоб і супрацоўнікаў Камісіі з мэтай забеспячэння прытрымлівання нормаў прафесійнай і дзелавой этыкі, належнага выканання паўнамоцтваў і пасадавых (службовых) абавязкаў, а таксама садзейнічання ўмацаванню рэпутацыі Камісіі.
1.  Члены Калегіі, службовыя асобы і супрацоўнікі Камісіі з’яўляюцца міжнароднымі служачымі (далей – міжнародныя служачыя) і карыстаюцца на тэрыторыях дзяржаў – членаў Еўразійскага эканамічнага саюза (далей адпаведна – дзяржавы-члены, Саюз) прывілеямі і імунітэтамі ў парадку, устаноўленым Дагаворам аб Еўразійскім эканамічным саюзе 
ад 29 мая 2014 года (далей – Дагавор). Указаныя прывілеі
і імунітэты прадастаўлены міжнародным служачым для эфектыўнага выканання паўнамоцтваў, пасадавых (службовых) абавязацельстваў і павінны садзейнічаць дасягненню мэт Саюза. 
3. Злоўжыванне прывілеямі і імунітэтамі з боку міжнародных служачых недапушчальнае. Прывілеі і імунітэты, прадастаўленыя міжнародным служачым, не вызваляюць іх ад выканання заканадаўства дзяржавы знаходжання Камісіі або ў перыяд знаходжання на тэрыторыі іншай дзяржавы – заканадаўства гэтай дзяржавы.
4. Ажыццяўленне міжнароднымі служачымі сваіх пасадавых (службовых) абавязкаў павінна садзейнічаць замацаванню міжнароднага супрацоўніцтва і развіццю еўразійскай інтэграцыі. Пры выкананні сваіх паўнамоцтваў, пасадавых (службовых) абавязкаў міжнародныя служачыя незалежныя ад органаў дзяржаўнай улады і службовых асоб дзяржаў-членаў і не могуць запытваць і атрымліваць ад іх указанні.
5. Міжнародныя служачыя не з’яўляюцца прадстаўнікамі ўрадаў дзяржаў-членаў, не павінны ўдзельнічаць у публічнай палітычнай дзейнасці дзяржаў-членаў і ўмешвацца ў працу іх дзяржаўных органаў, а таксама публічна крытыкаваць або дыскрэдытаваць урады дзяржаў-членаў.
6. Гэты Кодэкс з’яўляецца абавязковым для ўсіх міжнародных  служачых незалежна ад пасад, якія імі замяшчаюцца.
ІІ. Правілы прафесійнай этыкі міжнародных служачых
1.  Міжнародныя служачыя пры ажыццяўленні сваёй прафесійнай дзейнасці:
а) добрасумленна выконваюць ускладзеныя на іх паўнамоцтвы, пасадавыя (службовыя) абавязкі, у тым ліку ў перыяды работы ў рэжыме аддаленага доступу;
б) прытрымліваюцца прымяняльных нормаў права Саюза і дзяржавы знаходжання Камісіі, а ў перыяд знаходжання на тэрыторыі іншай дзяржавы – таксама і заканадаўства гэтай дзяржавы;
в) выконваюць патрабаванні актаў, якія датычацца ўнутранага распарадку і дакументаабароту (у тым ліку дакументы абмежаванага распаўсюджання), захоўваюць працоўную і выканальніцкую дысцыпліну;
г) устрымліваюцца ад учынення дзеянняў і прыняцця рашэнняў, патэнцыяльна пагражальных зніжэнню аўтарытэту і рэпутацыі Камісіі і Саюза, статусу міжнароднага служачага, а таксама такіх, якія садзейнічаюць узнікненню канфлікту інтарэсаў;
д) паважаюць прызнаныя міжнароднай супольнасцю правы чалавека, звычаі і традыцыі народаў свету, улічваюць культурныя 
і іншыя асаблівасці этнічных, сацыяльных груп 
і канфесій, садзейнічаюць устанаўленню і падтрыманню міжнацыянальнай згоды;
е) устрымліваюцца ад любога праяўлення дыскрымінацыі
па прыкметах полу, узросту, расы, нацыянальнасці, мовы, грамадзянскай, сацыяльнай, палітычнай або рэлігійнай прыналежнасці;
ж) прытрымліваюцца агульнапрынятых нормаў дзелавога
і прафесійнага этыкету пры ўстанаўленні дзелавых узаемаадносін, у тым ліку:
устрымліваюцца ад ужывання ненарматыўнай лексікі і любых праяўленняў, якія зневажаюць гонар і годнасць міжнародных служачых і іх калег, у працэсе дзелавой і асабістай камунікацыі;
садзейнічаюць прытрымліванню этычных нормаў у калектыве;
пазбягаюць атаясамлівання сваіх асабістых перакананняў  і публічных заяў у любой форме з афіцыйнай пазіцыяй Камісіі, калі гэта не прадугледжана службовым рэгламентам (інструкцыяй) або актамі 
Камісіі;
з) прытрымліваюцца правіл дзелавых зносін і перапіскі.
1. Члены Калегіі, кіраўнікі сакратарыятаў членаў Калегіі 
і службовыя асобы Камісіі служаць прыкладам прафесіяналізму 
і прытрымлівання этычных нормаў у Камісіі, садзейнічаюць фарміраванню спрыяльнага маральна-псіхалагічнага клімату
і забяспечваюць справядлівы і аб’ектыўны падыход да ацэнкі дзейнасці супрацоўнікаў Камісіі.
1.  Члены Калегіі, кіраўнікі сакратарыятаў членаў Калегіі і службовыя асобы Камісіі:
а) пазбягаюць праяўленняў перавагі ў дачыненні да міжнародных служачых па прыкметах роднасці, зямляцтва і іншых падобных фактараў;
б) пазбягаюць злоўжывання службовым становішчам з мэтай атрымання выгад і садзейнічання пры вырашэнні пытанняў неслужбовага характару;
в) неадкладна паведамляюць непасрэднаму кіраўніку
ў выпадку звароту да міжнароднага служачага трэціх асоб з мэтай схілення да ўчынення дзеянняў, якія маюць прыкметы карупцыйных правапарушэнняў;
г) не дапускаюць некарэктных паводзін у дачыненні да
супрацоўнікаў Камісіі.
10.  Міжнародныя служачыя не дапускаюць:
а) атрымання ў сувязі з выкананнем паўнамоцтваў, пасадавых (службовых) абавязкаў узнагарод ад фізічных і (або) юрыдычных асоб (падарункаў, грашовых сродкаў, пазык, паслуг, 
аплаты вольнага часу, транспартных выдаткаў і іншых матэрыяльных  
і нематэрыяльных даброт).
Атрыманне міжнароднымі служачымі падарункаў у сувязі з
пратакольным мерапрыемствам, службовай камандзіроўкай і іншымі афіцыйнымі мерапрыемствамі, удзел у якіх звязаны з 
ажыццяўленнем паўнамоцтваў, выкананнем пасадавых (службовых) абавязкаў, рэгламентуецца ў парадку, які зацвярджаецца Саветам Камісіі;
б) ажыццяўлення паездак у сувязі з выкананнем паўнамоцтваў, пасадавых (службовых) абавязкаў за кошт сродкаў фізічных
і (або) юрыдычных асоб;
в) выкарыстання маёмасці Камісіі для мэт, не звязаных
з выкананнем паўнамоцтваў, пасадавых (службовых) абавязкаў;
[bookmark: _GoBack]г) выкарыстання паўнамоцтваў, статусу міжнароднага служачага ў інтарэсах палітычных партый, грамадскіх і рэлігійных аб’яднанняў і іншых арганізацый, а таксама аказання ім публічнай падтрымкі ў любой форме, калі гэта не ўваходзіць у іх паўнамоцтвы, пасадавыя (службовыя) абавязкі;
д) стварэння ў Камісіі структур палітычных партый;
е) разгалошвання або выкарыстання з мэтай, не звязанай з выкананнем паўнамоцтваў, пасадавых (службовых) абавязкаў, звестак канфідэнцыяльнага характару, інфармацыі абмежаванага распаўсюджвання;
ж) выкарыстання для атрымання асабістых выгад неапублікаванай ва ўстаноўленым парадку інфармацыі аб дзейнасці Камісіі і (або) міжнародных служачых, якой яны валодаюць з прычыны свайго службовага становішча, у тым ліку пасля складання паўнамоцтваў, вызвалення ад пасады ў Камісіі;
з) разгалошвання, перадачы і (або) выкарыстання звестак аб асабістым жыцці і персанальных даных міжнародных служачых;
і) выкарыстання наймення Камісіі ў публікацыях навуковага і даследчага характару такім чынам, каб гэта магло быць успрынята як афіцыйная пазіцыя Камісіі, калі гэта не ўваходзіць у іх паўнамоцтвы, пасадавыя (службовыя) абавязкі.
11. Міжнародныя служачыя імкнуцца ўкараняць у дзейнасць Камісіі перадавы міжнародны вопыт у частцы грамадскіх, экалагічных і іншых ініцыятыў, якія не супярэчаць праву Саюза, заканадаўству дзяржавы знаходжання Камісіі і гэтаму Кодэксу.
12. Міжнародныя служачыя не маюць права з’яўляцца 
на працоўных месцах і ў памяшканнях Камісіі ў стане алкагольнага, наркатычнага або іншага ап’янення, а таксама ўжываць тытунёвыя вырабы па-за адведзенымі для гэтага месцамі.
13. Міжнародныя служачыя пры выкананні паўнамоцтваў, пасадавых (службовых) абавязкаў захоўваюць агульнапрыняты дзелавы стыль адзення, які вызначаецца афіцыйнасцю, стрыманасцю і акуратнасцю. Пры адсутнасці афіцыйных мерапрыемстваў у пятніцу дапускаецца адступленне ад гэтага правіла.
14. Міжнародныя служачыя кіруюцца патрабаваннямі гэтага 
Кодэкса, якія ўключаюць перыяды знаходжання па-за працай (у тым 
ліку ў водпуску), а таксама пры выкарыстанні сацыяльных 
і іншых інфармацыйна-камунікацыйных сетак з мэтай 
захавання і ўмацавання рэпутацыі Камісіі і статусу міжнароднага служачага.
ІІІ. Меры адказнасці
15. Парушэнне палажэнняў гэтага Кодэкса з’яўляецца падставай для маральнага асуджэння, а таксама разгляду пытання
аб прыцягненні да адпаведнага віду адказнасці.
16. Камісія па этыцы пры Савеце Камісіі разглядае выпадкі парушэння палажэнняў гэтага Кодэкса ў адпаведнасці з Палажэннем аб камісіі па этыцы пры Савеце Еўразійскай эканамічнай камісіі, зацверджаным Рашэннем Савета Еўразійскай эканамічнай камісіі ад 
9 кастрычніка 2014 г. № 90.
17. Выкананне міжнароднымі служачымі палажэнняў гэтага Кодэкса можа ўлічвацца пры правядзенні ва ўстаноўленым парадку атэстацыі, а таксама ў выпадку ўдзелу міжнародных служачых у конкурсах на замяшчэнне вакантных пасад у структурных падраздзяленнях Камісіі.

